CELEX: 32001R1514
Language: mt
Date: 2001-07-23 00:00:00
Title: Ir-Regolament tal-Kunsill (KE) Nru. 1514/2001 tat-23 ta’ Lulju 2001 li jemenda r-Regolament (KEE) Nru. 1696/71 fuq l-organizzazzjoniji komuni fis-suq tal-ħops

Avviż Legali Importanti

|

32001R1514

Official Journal L 201 , 26/07/2001 P. 0008 - 0009

		Ir-Regolament tal-Kunsill (KE) Nru. 1514/2001tat-23 ta’ Lulju 2001li jemenda r-Regolament (KEE) Nru. 1696/71 fuq l-organizzazzjoniji komuni fis-suq tal-ħopsIL-KUNSILL TA’ L-UNJONI EWROPEA,Wara li kkunsidera t-Trattat li jistabbilixxi l-Komunità Ewropea, u b’ mod partikolari l-Artikoli 36 u 37 tiegħu,Wara li kkunsidra l-proposta mill-Kummissjoni [1],Wara li kkunsidra l-opinjoni tal-Parlament Ewropew [2],Wara li kkunsidra l-opinjoni tal-Kumitat Ekonomiku u Soċjali [3],Billi:(1) L-Artikolu 12(5) tar-Regolament tal-Kunsill (KEE) Nru. 1696/71 [4] jistipola li l-ammont ta’ għajnuna għall-ħops prodotti fil-Komunità hu stabbilit għal perjodu ta’ ħames snin mill-ħsad ta’ l-1996 sa l-2000.(2) Kif imsemmi fl-Artikolu 18 tar-Regolament (KEE) Nru. 1696/71, il-Kummissjoni ppreżentat lill-Kunsill rapport fuq l-iżvilupp fis-settur tal-ħops fil-Komunità Ewropea. Ir-rapport juri li l-produzzjoni gradwalment qed tkun adattata għall-ħtiġijiet tad-domanda kemm mill-punt ta’ kwantità, permezz ta’ tnaqqis fl-arja superfiċjali miżrugħa u mill-kwantitajiet prodotti, kif ukoll minn dik ta’ kwalità, permezz ta’ bdil fil-varjetà, b’ mod partikolari lejn il-varjetajiet li l-aktar li hemm domanda għalihom mill-industrija li timmanifattura l-birra.(3) L- ammont ta’ għajnuna li bħalissa qed tkun ipprovduta għandu jkompli għal perjodu ta’ tliet snin u għandu jsir rapport li jkopri dan il-perjodu l-ġdid.(4) Il-miżuri neċessarji għall-implimentazzjoni tar-Regolament (KEE) Nru. 1696/71 għandhom ikunu adottati bi qbil mad-Deċiżjoni tal-Kunsill 1999/468/EC tat-28 ta’ Ġunju 1999 li tistabbilixxi l-proċeduri għall-eżerċizzju ta’ l-implimentazzjoni tal-poteri kkonferiti fuq il-Kummissjoni [5].ADOTTA DAN IR- REGOLAMENT:L- Artikolu 1Ir-Regolament (KEE) Nru 1696/71 hu emendat kif ġej:1. L-Artikolu 12(5) (a) għandu jiġi sostitwit b’dan li ġej:"(a) l-għajnuna għal kull ettaru għandha tkun l-istess għall-gruppi kollha ta’ varjetajiet. Għal perjodu ta’ tmien snin mill-ħsad ta’ l-1996, għandha tammonta għal EUR 480/ha."2. L-Artikolu 12(5)(d) hu sostitwit b’dan li ġej:"(d) L-għajnuna li miżmuma tista’ tkun akkumulata għal perjodu massimu ta’ tliet snin; fi tmiem dak il-perjodu l-għajnuna kollha kellha tkun intefqet."3. fit-tieni paragrafu ta’ l-Artikolu 18, "l-1 ta’ Settembru 2000" għandu jiġi sostitwit b’ "mill-31 ta’ Diċembru 2003".4. l-Artikolu 19 għandu jitħassar;5. l-Artikolu 20 għandu jinbidel b’dan li ġej:"l- Artikolu 201. Il-Kummissjoni għandha tkun assistita minn "kumitat ta’ ġestjoni għall-ħops"(minn hawn ’ il quddiem irreferit bħala "l-kumitat").2. Fejn issir referenza għal dan l-Artikolu, l-Artikoli 4 u 7 tad-Deċiżjoni 1999/468/KE għandhom japplikaw.Il-perjodu msemmi fl-Artikolu 4(3) tad-Deċiżjoni 1999/468/KE għandu jkun ta’ xahar.3. Il-kumitat għandu jaddotta r- regoli tal-proċedura tiegħu."L- Artikolu 2Dan ir-Regolament għandu jidħol fis-seħħ fit-tielet ġurnata wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.Għandu japplika mill-1 ta’ Jannar 2001.Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussel, fit- 23 ta’ Lulju 2001.Għall-KunsillA. Neyts-UyttebroeckIl-President[1] ĠU C 96 E, tas-27.3.2001, p. 345.[2] Opinjoni mogħtija fit-13 ta’ Ġunju 2001 (għadha mhix ippubblikata fil-Ġurnal Uffiċjali).[3] Opinjoni mogħtija fil-25 ta’ April 2001(għadha mhix ippubblikata fil-Ġurnal Uffiċjali).[4] ĠU L 175, ta’ l-4.8.1971, p. 1. Ir-Regolament kif l-aħħar emendat bir-Regolament (KE) Nru. 191/2000 (ĠU L 23, tat-28.1.2000, p.4).[5] ĠU L 184, tas-17.7.1999, p. 23.--------------------------------------------------